Diari Oficial de la Generalitat Valenciana


Sumari del DOGV 8110, del 22-08-2017 (2017/7113)

RESOLUCIÓ d'11 de juliol de 2017, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic corresponent a l'expedient 14/17-EAE Cheste.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8110

Data del DOGV
:   22-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7113


Data del document
:   11-07-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ d'11 de juliol de 2017, de la Direcció General de Medi Natural i d'Avaluació Ambiental, per la qual s'ordena la publicació de l'informe ambiental i territorial estratègic corresponent a l'expedient 14/17-EAE Cheste. [2017/7113]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 14/17-EAE Cheste.  
  
«Informe ambiental i territorial estratègic  
Tràmit: Avaluació ambiental de la modificació del Pla parcial Parc Empresarial Circuit de Cheste.  
Promotor: Ajuntament de Cheste.  
Autoritat substantiva: Comissió Territorial d'Urbanisme.  
Localització: Cheste (València).  
Expedient:14/3153-HGA.  
  
La Comissió d'Avaluació Ambiental, en sessió realitzada el 29 de juny de 2017, va adoptar l'acord següent:  
  
Vista la proposta de l'informe ambiental i territorial estratègic de la modificació del Pla parcial Parc Empresarial Circuit de Cheste, en els termes següents:  
  
A) Documentació aportada.  
En data 16 de febrer de 2017 va tindre entrada, en el Servei d'Avaluació Ambiental Estratègica de la Subdirecció General d'Avaluació Ambiental, la sol·licitud de l'Ajuntament de Cheste, remesa pel Servei Territorial d'Urbanisme de València, per a iniciar el procés d'avaluació ambiental i territorial estratègica de la Modificació del Pla parcial Parc Empresarial Circuit de Cheste.  
La sol·licitud s'acompanya del document inicial estratègic i de l'esborrany de la Modificació.  
Amb posterioritat, en data 20 de juny de 2017, es rep de l'Ajuntament de Cheste el document denominat Anàlisi de la incidència de la perillositat d'inundació (abril 2017), com a annex a l'estudi hidrològic presentat en data 16 de febrer, per a ser incorporat al document inicial estratègic.  
La documentació aportada, en format digital, és concorde amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
La documentació queda constituïda pels documents següents:  
1. Document inicial estratègic  
2. Esborrany de la modificació del Pla parcial Parc Empresarial Circuit de Cheste  
2.1. Documentació sense eficàcia normativa  
1. Memòria informativa  
2. Plans d'informació  
3. Memòria justificativa  
2.2. Documentació amb eficàcia normativa  
1. Norma urbanística d'aprovació autonòmica  
2. Plans d'ordenació  
2.3. Estudis complementaris  
1. Estudi d'integració paisatgística  
2. Estudi acústic  
3. Estudi de trànsit  
4. Anàlisi de la incidència de la perillositat d'inundació (juliol 2016)  
  
5. Annex: Estudi hidrològic per a determinar els cabals de càlcul de l'afluent del barranc de la Sechara (abril 2017)  
  
B) Planejament vigent.  
B.1. Antecedents municipals.  
Cheste compta amb Pla general d'ordenació urbana l'homologació global modificativa del qual va ser aprovada definitivament per Acord de la Comissió Territorial d'Urbanisme de València, en data 6 d'octubre de 2000, publicada en el DOGV núm. 4031 de 28 de juny de 2001.  
  
El projecte d'homologació modificativa va ser sotmés al procediment d'avaluació ambiental (exp. 626/4876-EGY), i es va formular declaració d'impacte ambiental favorable mitjançant una resolució de la directora general de Planificació i Gestió del Medi, de 20 de juliol de 2000.  
Després de l'esmentada homologació, s'han tramitat nous sectors urbanitzables, entre ells el corresponent al Pla parcial Parc Empresarial Circuit de Cheste (afectava una superfície de 905.597,86 m²).  
  
Amb data 27 de febrer de 2008, es rep la documentació relativa al concert previ del Pla general de Cheste, que va ser objecte de la tramitació ambiental estratègica (81/9891-PYK), i es va emetre el document de referència en data 24 de novembre de 2009.  
  
B.2. Pla parcial Parc Empresarial Circuit de Cheste.  
B.2.1. Aprovació pla parcial.  
El Pla parcial Parc Empresarial del Circuit de Cheste va ser aprovat definitivament per la Comissió Territorial d'Urbanisme de València el 20 d'abril de 2007. Aquest pla parcial va ser sotmés al procediment d'avaluació ambiental (exp. 413/3663-YYX), i es va formular declaració d'impacte ambiental favorable mitjançant una Resolució de 26 de desembre de 2006, de la Secretaria Autonòmica de Territori i Medi Ambient.  
B.2.2. Compliment de l'acord de la CTU de 20 abril de 2007.  
L'aprovació per la Comissió Territorial d'Urbanisme, de data 20 d'abril de 2007, es va supeditar al compliment, entre altres, de les qüestions següents:  
1. Aportació de l'annex d'homologació i text refós del pla parcial que incorpore les correccions tècniques.  
En data 1 d'agost de 2007 es van presentar en la Conselleria de Territori el text refós del pla parcial junt amb l'annex d'homologació amb les correccions tècniques.  
2. Aprovació de l'estudi informatiu de la nova circumval·lació de València, clau DY-6-R-41, per part del Ministeri de Foment.  
L'acord de la CTU exigia la comprovació de les afeccions i proteccions del traçat de la nova circumval·lació de València en estudi pel Ministeri de Foment.  
Per Resolució de 7 de juliol de 2015, el secretari d'Estat d'Infraestructures, Transport i Habitatge, per delegació de la ministra de Foment (d'acord amb l'Ordre FOM 756/2014, de 8 de maig, publicada en el Boletín Oficial del Estado de 10.05.2014), va resoldre aprovar l'expedient d'informació oficial i pública i definitivament l'estudi informatiu de clau DY.0-Y-8723 «Circumval·lació exterior de València», es va publicar l'anunci en el BOE número 179, de 28 de juliol de 2015. El tram d'aquesta carretera ubicat en la zona contigua al Pla parcial Parc Empresarial Circuit de Cheste, es correspon amb el denominat «Tram connexió A-3».  
S'aporta el pla d'informació A-9 «Superposició del tram de connexió A-3 aprovat i el sector Parc Empresarial Circuit de Cheste» per a fer complir el requeriment de la CTU i corroborar que en tot el traçat de la circumval·lació es manté una distància superior als 100 metres al límit del sector (mesurats des de l'aresta exterior de l'explanació).  
  
3. Atorgament per la Confederació Hidrogràfica del Xúquer de la concessió d'aigües subterrànies sol·licitades per a l'abastiment del sector.  
Per Resolució de la Confederació Hidrogràfica del Xúquer de 16 de desembre de 2008, es va atorgar a l'Ajuntament de Cheste la concessió de l'aprofitament d'un volum màxim anual de 43.128 m³/any d'aigües subterrànies del pou de titularitat municipal denominat «Rincón de Pepeta», en la partida de La Loma, en el terme municipal de Cheste, amb destinació a ús industrial del parc empresarial.  
S'incorpora com a annex, al final de la memòria informativa, còpia de la mencionada resolució de la Confederació Hidrogràfica del Xúquer.  
  
B.2.3. Modificacions del pla parcial.  
El pla parcial ha patit dues modificacions després de la seua aprovació definitiva:  
1. La primera amb la finalitat de reduir la dimensió de la parcel·la mínima exigible en determinades zones. Va ser aprovada definitivament per acord del Ple de l'Ajuntament de Cheste en data 29 de maig de 2009 (BOP València 144, 19.06.2009).  
2. La segona afecta l'ordenació detallada (fonamentalment al règim d'usos de les zones CES i TER). S'unifica l'ordenació en una única zona d'ordenació denominada TER. Va ser aprovada definitivament per acord del Ple de l'Ajuntament de Cheste en data 26 de novembre de 2010 (BOP València 281, 26.11.2010).  
El pla parcial es va tramitar com a part d'un programa, per la qual cosa disposa de projecte d'urbanització aprovat, programa d'actuació integrada (PAI) aprovat, adjudicat i en vigor.  
El pla parcial compta, també, amb projecte de reparcel·lació forçosa, amb aprovació definitiva de 5 d'agost de 2010 i inscrit en el Registre de la Propietat en data 29 de març de 2011. En l'actualitat encara no s'ha dut a terme la urbanització del sector.  
  
C) Modificació Pla parcial Parc Empresarial Circuit de Cheste: Objecte i justificació.  
Conformement s'arreplega en la documentació aportada, l'objectiu essencial és la remodelació parcial de la xarxa viària i de l'ordenació d'algunes illes del sector. Els objectius fonamentals de la modificació del pla parcial es concreten en els següents:  
1. Modificar la grandària d'illes del sector que permeta una nova ordenació per a la creació d'una illa de gran dimensió (122.161,71 m²) on implantar una central logística de gran envergadura d'àmbit suprarregional, fruit, d'una iniciativa concreta d'una multinacional de la distribució comercial.  
2. Incorporar l'afecció d'un llit públic que discorre per l'interior del sector (a l'oest, afecta l'illa 6), que per error, no s'havia considerat en el projecte de reparcel·lació.  
3. Modificar la delimitació actual del sector aprovat per a adaptar-lo a la redelimitació prevista en el projecte de reparcel·lació (les superfícies del qual es prenen com a dades de partida) en el que sí que es van considerar dades topogràfiques de major exactitud, com també la modificació puntual del límit del sector en la llinda nord de l'illa 6, en la zona de vora amb el barranc de la Sechara, zona en què el límit del sector es va retirar del barranc (el que va suposar una reducció de 1.707,13 m²). En total la redelimitació suposa uns 3.243,90 m² menys que la inicialment prevista en el pla parcial aprovat  
4. Modificar l'estàndard dotacional relatiu a la ràtio d'aparcaments exigible per a usos logístics.  
De la documentació presentada, la modificació proposada es justifica basant-se en les raons següents:  
1. La raó principal que justifica la modificació és la de viabilitzar el desenvolupament del sector fent possible la implantació, en una parcel·la urbanitzada d'una dimensió excepcional (122.161,71 m²), d'una central logística de gran envergadura donant resposta a una iniciativa concreta, amb un compromís d'inversió real, amb la intenció de materialitzar l'esmentada activitat. Amb aquesta modificació s'aconseguirà, a més, incrementar la varietat de l'oferta de sòl disponible en el sector que podrà donar cobertura a un major segment d'empreses del sector logístic i terciari.  
2. Es requereix la modificació, de caràcter estructural, de les classificacions de sòls afectades pel barranc localitzat en la zona oest, de conformitat amb la legislació en matèria d'aigües.  
3. Es requereix la modificació de l'ordenació detallada per a adaptar-la, fonamentalment, a les necessitats de la implantació de l'activitat logística i a la redelimitació de parcel·les afectades per la incorporació del llit oest.  
4. Es fa necessari la modificació de les normes urbanístiques per a incorporar els canvis en la reserva d'aparcament en parcel·la privada.  
  
  
  
D) Característiques de la modificació del Pla parcial Parc Empresarial Circuit de Cheste.  
D.1. Àmbit de l'actuació.  
L'àmbit territorial del pla parcial i, per tant, de la modificació present, queda ubicat al sud-est del terme municipal de Cheste, en la partida denominada Cambrillas, i queda delimitat:  
- Al nord, pel barranc de la Sechara (que el separa del Circuit de Velocitat Ricardo Tormo).  
- Al sud, limita amb el terme de Chiva.  
- A l'est, amb la carretera d'accés al circuit de velocitat des de l'autovia A-3. A l'oest, amb la carretera d'accés al complex educatiu de Cheste, des de l'autovia A-3 i amb el barranc de la Sechara.  
  
La superfície d'actuació de la modificació del pla parcial és de 902.353,96 m², amb el desglossament següent:  
  
 Modificació PP  
(m²) PP vigent (m²) Diferència  
VIG-MOD (m²)  
Superfície computable del sector 772.512,34 844.698,57 1.707,13  
Àrea de reforestació de terrenys incendiats 119.171,37 049.902,07 53,80  
Superfície total de connexions exteriors 10.670,25 12.513,22 1.842,97  
TOTAL: 902.353,63 864.603,86 3.603,90  
  
  
  
Imatge núm. 1: Àmbit de la modificació del Pla parcial Parc Empresarial Circuit de Cheste.  
  
D.2. Estudi d'alternatives.  
El document inicial estratègic aporta l'estudi de quatre alternatives, incloent-hi l'alternativa 0 de no actuació.  
L'estudi d'alternatives es basa, fonamentalment, a analitzar diverses opcions de l'ordenació de la xarxa primària del sector per a configurar una gran parcel·la que puga albergar-hi l'activitat logística pretesa. Descrivim, breument, les quatre alternatives:  
  
- Alternativa 0.  
Suposa el manteniment de les determinacions del pla parcial vigent. Amb aquesta alternativa no es dóna solució a la demanda actual del mercat per a noves implantacions terciàries i logístiques, es perd l'oportunitat d'importants inversions i, per tant, compromet el desenvolupament del sector.  
  
Imatge núm. 2: alternativa 0 - Pla ordenació del planejament vigent (PP 2007)  
  
  
- Alternativa 1.  
Augmenta la superfície de l'illa 9 per a la implantació l'activitat logística, que afecta, també, les superfícies de les illes 1, 2 7 i 8.  
  
L'eix viari estructural discorre, fins a passar l'illa 9, pel perímetre sud del sector i torna, a continuació, a la seua posició central com en el planejament vigent.  
Si bé dóna resposta a la grandària d'illa necessària per a l'activitat logística, es rebutja aquesta proposta pels motius següents:  
- Modifica la grandària de cinc illes, afecta un nombre important de propietaris.  
- L'eix estructural perd la seua centralitat i disminueix la seua funcionalitat (ja que discórrer en més de la meitat del seu traçat pel perímetre sud del sector).  
  
  
Imatge núm. 3: alternativa 1 - Pla d'ordenació  
  
  
- Alternativa 2  
Presenta la mateixa reordenació d'illes que l'alternativa 1. Es diferencia d'aquesta perquè l'eix viari estructural discorre pel perímetre sud del sector només en el tram que coincideix amb l'illa 9 (El tram inicial i el tram final, centrats en el sector, segueixen el mateix traçat que el del planejament vigent).  
Si bé dóna resposta a la grandària d'illa necessària per a l'activitat logística, es rebutja aquesta proposta per motius semblants a l'alternativa 1, és a dir, afecta moltes illes i propietaris, i l'eix estructural perd funcionalitat en discórrer en un tram (l'intermedi) pel perímetre del sector, perdent funcionalitat.  
  
Imatge núm. 4: alternativa 2 - Pla d'ordenació  
  
  
- Alternativa 3 - Solució triada  
Es proposa desplaçar l'eix viari estructural que travessa el sector uns 89 metres cap al nord i en paral·lel al seu traçat actual, a fi d'incrementar substancialment la superfície de l'illa 9 per a poder albergar-hi una plataforma o central logística.  
Amb aquesta situació l'eix viari principal manté el seu caràcter central i estructurant.  
Es modifiquen les superfícies de les parcel·les 1, 2 i 9. Totes les parcel·les afectades pel desplaçament de l'eix pertanyen al promotor de la modificació (o té drets sobre aquestes).  
  
Imatge núm. 5: alternativa 3 - Solució triada de la modificació del pla parcial  
  
  
D.3. Modificacions introduïdes de l'ordenació estructural  
D.3.1. Delimitació del sector i classificació del sòl  
La modificació del pla parcial arreplega:  
1. La delimitació establida en el projecte de reparcel·lació aprovat, com a resultat de la seua adaptació a la situació real dels terrenys i a l'alçament topogràfic efectuat.  
En concret, s'arreplega la delimitació del projecte de reparcel·lació en el tram corresponent al vial denominat com H4, ubicat al nord de l'illa 6. Aquesta correcció del límit del sector es deu a la concreció més detallada del domini públic hidràulic del barranc de la Sechara, basant-se en l'estudi hidrològic del barranc de la Sechara (redactat al setembre 2008 i aportat al febrer de 2009 a la Confederació Hidrogràfica del Xúquer, expedient 2009AZ0094), el que suposa que 1.707,13 m² del sector passen ara a ser considerades sòl no urbanitzable.  
  
Aquesta modificació es limita a arreplegar, per tant, el límit ja establit en la reparcel·lació aprovada i inscrita.  
Com a conseqüència d'aquesta delimitació, es redueix la secció del vial H4 que passa a ser de sentit únic i es modifica el traçat del carril bici i es proposa la seua desviació per la llinda sud-est de l'illa 6, incorporant-lo en el disseny del vial H2.  
2. S'introdueix la necessitat de modificar la delimitació del sector en la zona coincident amb l'illa núm. 6 per a arreplegar l'afecció del barranc que creua en direcció sud-est-nord-oest (que no s'havia considerat en el projecte de reparcel·lació).  
La modificació delimita la zona de llit de domini públic i proposa la delimitació de la zona de servitud (5 m) que passarà a qualificar-se com a sòl de domini públic amb qualificació de viari de vianants (el que obliga a no disposar de tanca, ni de cap tipus d'edificació o construcció).  
  
Com a conseqüència de l'afecció del barranc es fa necessari que es modifique el projecte de reparcel·lació per a adaptar la redistribució de les parcel·les resultants, afectades pel barranc.  
En la següent imatge, s'arrepleguen les modificacions de caràcter estructural derivades de la redelimitació incorporada en la modificació del Pla parcial Parc Empresarial Circuit de Cheste.  
  
  
  
  
Imatge núm. 6: modificació estructural - Redelimitació i barranc interior al sector  
  
  
D.3.2. Modificació del traçat de l'eix viari de xarxa primària  
La modificació proposa desplaçar uns 89 metres en direcció nord-oest l'eix viari principal de l'àmbit (pertanyent a la xarxa primària), en tot el front que dóna en la denominada illa 9, amb l'objecte d'ampliar la seua superfície fins a fer-la apta per a albergar-hi l'ús logístic pretés.  
  
Amb la modificació proposada de la xarxa primària s'aconsegueix, per agrupació de diverses parcel·les terciàries, conformar una parcel·la de superfície 122.161,71 m²s amb una edificabilitat de 79.405,11 m²t.  
  
D.3.3. Modificació de la reserva d'aparcament aplicable a l'ús logístic  
La modificació proposada, basant-se en les característiques i necessitats d'una plataforma logística com la que es pretén implantar en l'illa 9, justifica que la necessitat de reserva d'aparcament, tant en parcel·la privada com en sòl públic, és molt baixa i, en tot cas, inferior a la que resultaria necessària per a un ús industrial o terciari convencional.  
  
Proposa la minoració dels estàndards exigibles, atenent l'apartat 5 del punt III de l'annex IV de la LOTUP, en què es requereix que la dita minoració es realitze «amb una resolució prèvia motivada de la conselleria competent en ordenació del territori, amb un informe previ favorable de la conselleria competent en matèria d'indústria».  
En concret, es proposa:  
1. Ús logístic:  
Regulació específica de la reserva d'aparcament en el cas d'implantació de l'ús logístic, per la qual els espais destinats a magatzem o depòsits de mercaderies, sense presència permanent de persones, computen al 25 % de la seua superfície. Com requereix aprovació per part de la Generalitat Valenciana, es tramitarà com a modificació de caràcter estructural.  
A més, es necessita i concreta que la reserva d'aparcaments, tant de places públiques com privades, per a ús logístic es calcularà amb els estàndards exigits per a l'ús industrial, amb la reducció abans esmentada.  
En concret, la parcel·la corresponent a l'illa 9, que serà destinada a ús logístic en la seua totalitat, necessitaria una reserva d'aparcament en parcel·la privada d'una quarta part de les exigides amb caràcter general per a la resta dels usos industrials, resultant la següent reserva mínima:  
Reserva illa 9: (79.405,11 m² t x 0,25)/100 m² t = 199 places  
2. Ús hoteler:  
S'ha adaptat la ràtio exigida per a usos hotelers, la qual és més exigent en la LOTUP que en l'anterior legislació urbanística, que passa d'1 plaça cada 200 m²t a 1 plaça cada 100 m²t.  
  
3. Compensació de places d'aparcament de via pública que es perden amb la modificació del traçat del vial estructural.  
La modificació del traçat de l'eix principal suposa una xicoteta reducció del nombre de places d'aparcament en via pública de 189 places.  
Es proposa incorporar l'obligació que l'ordenació detallada concrete la localització de les places d'ús públic a ubicar en parcel·la privada per a complir als estàndards dotacionals.  
  
A continuació, arrepleguem la modificació de les normes urbanístiques del pla parcial per a arreplegar els canvis de dotacions en aparcaments:  
D.4. Modificacions introduïdes de l'ordenació detallada  
Les modificacions en l'ordenació detallada són complementàries de les modificacions estructurals introduïdes:  
1. Reajust de les parcel·les del sector conseqüència de la modificació del vial de la xarxa primària i de la introducció de l'afecció del barranc en la zona oest.  
2. Modificacions en la xarxa secundària viària:  
2.1. Es generen els vials de nova creació que discorren en la franja de 5 m de servitud del nou llit públic interior, que es qualifiquen de xarxa viària de vianants.  
2.2. L'encreuament del vial H4 sobre el barranc interior es classifica com a sòl no urbanitzable de domini públic si bé es considera oportú assenyalar el tram de coincidència com a llit públic amb compatibilitat viària.  
Els plans originals del pla parcial definitivament aprovat, respecte als quals s'ha mantingut la numeració, són anul·lats i substituïts pels que ara es presenten a tràmit.  
  
D.5. Determinacions urbanístiques.  
En la documentació aportada s'indica que, després dels ajustos de superfície i edificabilitat operats en la proposta de modificació, l'índex d'edificabilitat bruta del sector es manté inalterat en 0,4 m²t/m²s.  
  
L'aprofitament tipus del sector es manté igual al del projecte de reparcel·lació aprovat i inscrit, que ascendeix a 0,3462597 m t²m/s².  
En la documentació, s'adjunta la informació següent:  
- Fitxes de gestió i de zona del sector. S'indica en la memòria justificativa que «la present modificació de caràcter estructural no incideix sobre els usos detallats susceptibles d'implantar-se, ni sobre les normes d'edificació, així com tampoc sobre condicions de parcel·lació, ni cap altre paràmetre urbanístic aplicable (excepte la reserva d'aparcament per a l'ús logístic descrita en l'apartat anterior), per la qual cosa la fitxa de zona s'ha mantingut inalterada».  
- Justificació del compliment d'estàndards dotacionals. En particular, s'adjunta la justificació de la reserva de places d'aparcament públiques, que considera la reducció del 25 % a l'edificabilitat d'ús logístic proposada en la modificació del Pla oarcial per a la parcel·la 9. A més, s'indica que «a fi de garantir un estricte compliment del manteniment de l'equilibri dotacional, atés que, en paral·lel a la present modificació de caràcter estructural, es tramita una modificació de pla parcial de caràcter detallat, en aquesta es preveu que un total de 189 places en interior de parcel·la en les illes 1, 2 i 9, siguen d'ús públic en els termes establits en el ja esmentat art. 5.3 del punt III de l'annex IV LOTUP. Amb açò queda garantit el compliment del manteniment de l'equilibri de les dotacions respecte del pla modificat».  
  
  
D.6. Efectes previsibles de la modificació sobre el medi ambient.  
El document inicial estratègic (DIE) i l'esborrany de la modificació s'acompanyen dels següents estudis complementaris:  
- Anàlisi de la incidència de la perillositat d'inundació.  
Aquest estudi hidrològic inclou un estudi comparatiu del flux a través del llit del barranc de la Sechara dels cabals de càlcul obtinguts en dos escenaris: 1) situació inicial (prèvia a la urbanització de l'àmbit) i tempestat de disseny amb període de retorn de 500 anys, i 2) situació projectada, que considera també els cabals aportats per la xarxa d'evacuació d'aigües pluvials de la urbanització ja construïda.  
  
  
Es conclou en el dit estudi:  
· Tal com arreplegava el projecte d'urbanització del sector, s'inclou la construcció d'un mur de contenció que elevarà la cota del vial de vora H4 que evitarà que l'àmbit de l'actuació estiga afectat per inundacions.  
  
· S'observen algunes afeccions a la zona verda del sector (no abasten el vial de vora de la urbanització projectada i tampoc les illes edificables) que serien inundables per a un període de retorn (T) de 500 anys. No fa falta construir un mur i en el seu lloc es pot realitzar una actuació «blana» amb moviment de terres (motes paral·leles al flux).  
  
· L'Estudi detecta que per al cabal T 500=anys (situació actual) es produeix la inundació d'una xicoteta franja de terreny, en el marge esquerre del barranc de la Sechara, que està habilitada com a aparcament del Circuit de Cheste. Analitzada amb detall aquesta circumstància, es comprova que amb la situació projectada, es repeteix però no empitjora la situació i no s'afecta altres infraestructures.  
· En la situació projectada no es produeix inundació de vials ni de cap parcel·la edificable del sector.  
· Es comprova que les sobreelevacions en l'entorn de les obres de fàbrica (murs i estructures de pas) són xicotetes, i no produeixen alteracions en el règim hidràulic com a conseqüència de les obres projectades o pels abocaments d'aigües pluvials procedents de la nova urbanització.  
  
  
  
  
Imatge núm. 7: Mur projectat enfront del vial H4. Font: estudi «Anàlisi de la incidència de la perillositat d'inundació».  
  
  
- Estudi acústic.  
En aquest estudi acústic s'identifica com a principal focus de soroll l'actual autovia A-3. No s'incorpora en la modelització de l'estudi la circumval·lació exterior de València tram Cheste-A3.  
Es conclou que no hi ha diferències acústiques entre el planejament vigent i la modificació que s'analitza en el present document, la implantació del parc empresarial compleix, en ambdós casos, els objectius de qualitat acústica i per tant no cal adoptar mesures correctores.  
  
  
- Estudi d'integració paisatgística.  
En aquest estudi s'analitza, paisatgísticament i visualment, com s'integren les modificacions que es pretenen introduir en el pla parcial. L'estudi conclou que l'actuació proposada s'integra paisatgísticament en el seu entorn.  
  
- Estudi de trànsit.  
Atés que es modifiquen els vials interns es realitza l'estudi de trànsit dels dits vials així com de les interseccions més importants amb la implantació de noves glorietes en la configuració resultant.  
Es conclou en aquest estudi que les diferències existents en referència al trànsit del sector entre el planejament vigent i la modificació proposada són pràcticament inexistents, derivades fonamentalment, de diferències en els itineraris triats, que no suposen diferències significatives en els nivells de servei obtinguts.  
  
En l'apartat 7, Efectes previsibles sobre el medi ambient i sobre els elements estratègics del territori, prenent en consideració el canvi climàtic del DIE es conclou que no es preveuen efectes negatius importants en el medi ambient i en el territori derivats d'aquesta proposta de modificació.  
En l'apartat 9.3 del DIE s'estableixen les mesures previstes per a previndre, reduir i compensar els efectes negatius en el medi ambient i en el territori.  
En l'apartat 9.4 s'arrepleguen les mesures previstes per al seguiment ambiental del pla.  
  
  
E) Consultes  
Per part de la Subdirecció General d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
Administració pública consultada Consulta Informe  
ST URBANISME VALÈNCIA 15.03.2017 28.06.2017  
ST MEDI AMBIENT 15.03.2017 07.06.2017  
C. HABITATGE - SDG DE MOBILITAT 15.03.2017 03.05.2017  
C. HABITATGE - SDG ORDENACIÓ TERRITORI I PAISATGE - Serv. Ordenació del Territori (PATRICOVA) 15.03.2017 29.06.2017  
C. HABITATGE - SDG ORDENACIÓ TERRITORI I PAISATGE - Serv. Ordenació del Territori (ETCV) 15.03.2017 29.06.2017  
C. HABITATGE - SDG ORDENACIÓ TERRITORI I PAISATGE - Serv. Infraestructura Verda i Paisatge (PAISATGE) 15.03.2017 23.05.2017  
MINISTERI FOMENT - Demarcació de Carreteres de l'Estat a la Comunitat Valenciana 15.03.2017 06.04.2017  
CONFEDERACIÓ HIDROGRÀFICA DEL XÚQUER 15.03.2017   
  
  
  
F) Identificació i valoració de possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
La modificació proposada constitueix una actuació sobre un sector urbanitzable el planejament de desenvolupament del qual s'arreplega en el Pla parcial Parc Empresarial del Circuit de Cheste aprovat definitivament per la Comissió Territorial d'Urbanisme de València el 20 d'abril de 2007 i, prèviament, sotmés al procediment d'avaluació ambiental (exp. 413/7744-KSS), es formula declaració d'impacte ambiental favorable mitjançant una Resolució de 26 de desembre de 2006, de la Secretaria Autonòmica de Territori i Medi Ambient.  
En primer lloc, cal remarcar el compliment de les determinacions que per a l'aprovació del pla parcial va requerir la Comissió Territorial d'Urbanisme, en data 20 d'abril de 2007. Entre aquestes, l'obtenció de la concessió per la Confederació Hidrogràfica del Xúquer, en resolució de 16 de desembre de 2008 (exp. 2006CP0162), de l'aprofitament d'un volum màxim anual de 43.128 m³/anys d'aigües subterrànies del pou de titularitat municipal denominat «Rincón de Pepeta», en la partida de La Loma, en el terme municipal de Cheste, amb destinació a ús industrial del parc empresarial, que cobreix les necessitats de la dita actuació.  
  
Les afeccions ambientals i territorials que puguen derivar-se de les actuacions que es proposen en la proposta de modificació del pla parcial es concreten en les següents:  
· Afecció per risc d'inundació del barranc de la Sechara i del llit interior i incidència de la perillositat d'inundació en l'entorn de l'àmbit del sector.  
· Afecció sectorial derivada de la consideració del barranc interior que divideix el sector en dues parts.  
· Afecció a la mobilitat interior del sector per modificació de la xarxa primària viària i la introducció de noves glorietes.  
· Afecció acústica sobre el sector.  
· Afecció paisatgística derivada de les activitats logístiques que es proposen implantar en el sector.  
· Afecció sectorial a les infraestructures viàries de titularitat estatal, com són l'autovia A-3 i la proposta de «Circumval·lació exterior de València» l'estudi informatiu de la qual (XZ.0-U-9834) va ser aprovat per Resolució de 7 de juliol de 2015, del secretari d'Estat d'Infraestructures, Transport i Habitatge.  
  
Analitzada la cartografia del Pla d'acció territorial sobre prevenció del risc d'inundació a la Comunitat Valenciana (PATRICOVA) s'observa l'existència d'una zona de perillositat geomorfològica en paral·lel al barranc de la Sechara.  
El Pla parcial Parc Empresarial Circuit de Cheste incorpora un estudi d'inundabilitat, redactat al setembre de 2008, on s'analitza l'afecció del barranc de la Sechara, En la documentació que acompanya la present modificació del pla parcial s'incorpora l?«Anàlisi de la incidència de la perillositat d'inundació» en què es complementa l'estudi d'inundabilitat que inclou la comparativa entre la situació prèvia a la urbanització de l'actuació i la situació amb l'àmbit desenvolupat. Amb els estudis d'inundabilitat realitzats, es conclou que l'afecció per risc d'inundació implica:  
- La redelimitació del sector al nord de l'illa 6 per quedar el vial H4 inicialment projectat afectat per la màxima crescuda ordinària del barranc de la Sechara, per la qual cosa es requereix la classificació de la zona inundada com a sòl no urbanitzable de domini públic hidràulic. Aquest aspecte ja quedava arreplegat en el projecte de reparcel·lació i ara en la present proposta de modificació.  
- En la situació inicial, per a la crescuda de període de retorn 500 anys, es detecta:  
· Una part de l'illa núm. 6, la més pròxima al barranc la Sechara, s'inunda. Per a evitar-ho es proposa en el vigent pla parcial la construcció d'un mur de contenció que elevarà la cota del vial de vora H4 i que evitarà que l'àmbit de l'actuació estiga afectat per la inundació de 500 anys de període de retorn.  
· S'observen algunes afeccions a la zona verda del sector, ubicada al nord, al costat del marge dret del barranc de la Sechara. Aquesta afecció no abasta el vial de vora de la urbanització projectada ni les illes edificables, per la qual cosa no cal construir un mur, si bé, es proposa, en el vigent pla parcial, realitzar una actuació «blana» amb moviment de terres (motes paral·leles al flux).  
?En la situació projectada, per a la crescuda de període de retorn 500 anys, s'observa:  
· No es produeix inundació de vials ni de cap parcel·la edificable del sector.  
· Les sobreelevacions de la làmina d'aigua que es produeixen amb el desenvolupament de les actuacions del pla parcial són xicotetes i no produeixen alteracions en el règim hidràulic.  
  
Amb data 20 de juny de 2017, es rep de l'Ajuntament de Cheste el document denominat Anàlisi de la incidència de la perillositat d'inundació (abril 2017), com a annex a l'estudi hidrològic presentat en data 16 de febrer, per a ser incorporat al document inicial estratègic. En el document esmentat es realitza l'estudi hidrològic del llit tributari al de Sechara, es comprova que per al període de retorn de 500 anys el flux que circula pel dit llit no desborda, aquest i les obres de drenatge transversal (ODT existents i previstes en la nova urbanització) disposen de suficient capacitat hidràulica per a absorbir l'avinguda, i no genera afecció sobre la urbanització.  
  
El Servei d'Ordenació del Territori de la Subdirecció General d'Ordenació del Territori i Paisatge emet un informe en matèria de risc d'inundació i de compatibilitat amb l'Estratègia Territorial de la Comunitat Valenciana, rebut en data 29 de juny de 2017, que posa en relleu els aspectes següents:  
  
1. El barranc de la Sechara disposa d'un estudi hidrològic i hidràulic de l'any 2008, realitzat expressament per a concretar amb major nivell l'exactitud la zona de domini públic hidràulic (DPH) i sol·licitar l'autorització d'abocament d'aigües pluvials. Aquest estudi va ser tramitat en l'organisme de conca l'any 2009. Aquesta circumstància porta a considerar que l'estudi realitzat i aprovat per l'organisme de conca és de més precisió que la cartografia de perillositat d'inundació del PATRICOVA, per la qual cosa el Servei d'Ordenació del Territori, considera que el barranc de la Sechara no és objecte d'informe en el present document.  
2. Respecte a l'afecció del llit interior tributari al de Sechara s'indica que l'estudi hidrològic i hidràulic aportat en la modificació del pla parcial dóna resposta a allò que assenyala l'article 20 de la normativa del PATRICOVA, en el qual s'estableixen els condicionants que han de tindre's en compte en els sòls urbanitzables amb programa d'actuació integrada aprovat i afectats per perillositat d'inundació, no es detecten afeccions sobre la urbanització amb l'ordenació modificada del sector.  
  
  
El Servei d'Ordenació del Territori considera:  
1. L'actuació d'acord amb l'ordenació proposada és compatible amb l'art. 20 de la normativa del PATRICOVA, tenint en compte l'estudi hidrològic i hidràulic realitzat i que concreta la perillositat per inundació existent en el dit àmbit.  
2. La modificació proposada no generarà efectes negatius sobre el risc d'inundació, més aïna el contrari, a causa de la integració del llit tributari no considerat en el pla parcial aprovat i la seua desclassificació com a sòl urbanitzable.  
3. No es consideren necessaris criteris addicionals als previstos en l'estudi hidrològic i hidràulic, i en la modificació del pla parcial.  
  
  
Conclou l'informe del Servei d'Ordenació del Territori que la modificació del Pla parcial Parc Empresarial Circuit de Cheste, en el terme municipal de Cheste (València), es troba parcialment afectada per risc d'inundació i és compatible amb les determinacions normatives del Pla d'acció territorial de caràcter sectorial sobre prevenció del risc d'inundació a la Comunitat Valenciana.  
Quant a la compatibilitat amb l'Estratègia Territorial de la Comunitat Valenciana, l'esmentat informe indica que el sector en qüestió està enclavat en un dels àmbits estratègics denominats nodes d'activitat econòmica de l'àrea funcional de València, definits com aquells que combinen diversos usos industrials logístics i terciaris i presenten un elevat potencial d'accessibilitat. Per això, en aquests àmbits l'aplicació dels criteris de creixement de l'ETCV han de ser més flexibles tal com ho expressen les directrius 109-114, més encara si el pla ja està aprovat i la seua dimensió, encara sent important, està per davall dels creixements ordinaris que se li poden aplicar al municipi de Cheste. Pel que s'indica que no es derivaran efectes significatius sobre el medi ambient, des del punt de vista de l'aplicació de l'ETCV.  
  
El Servei Territorial de Medi Ambient remet, en data 7 de juny de 2017, els informes de la Secció Forestal i de la Unitat de Vies Pecuàries. En relació amb l'afecció forestal, l'informe constata que la zona de sòl forestal inclosa en la modificació figura com a parc públic natural. L'única cosa que refereix respecte d'això és que es mantinga les característiques forestals d'aquest àmbit. Aquest aspecte ja ve considerat en el pla parcial original, on es preveia la reforestació d'aquesta zona de la lloma de la Sechara. La Unitat de Vies Pecuàries indica que no hi ha afecció a cap via pecuària.  
El Servei de Planificació de la Subdirecció General de Mobilitat, emet un informe favorable, rebut en data 3 de maig de 2017, atés que des del punt de vista de la planificació viària, la modificació no afecta la xarxa viària exterior a l'àmbit, tant a la seua capacitat com al seu funcionament.  
En aquest sentit, l'estudi de trànsit que s'incorpora a la documentació de la modificació del pla parcial, conclou que el funcionament de la xarxa viària interior del sector quant al trànsit és correcte, els vials tenen la capacitat suficient. Igualment, els punts de conflicte entre vials, materialitzats en interseccions tipus glorieta, funcionen adequadament.  
  
Pel que fa a l'afecció acústica, l'estudi acústic aportat en la documentació de la modificació, constata:  
- En el nivell de soroll preoperacional associat al trànsit rodat de l'autovia A-3, considerada com a font principal de generació de soroll, no suposa cap afecció sobre el planejament previst i compleix els límits de soroll establits per a ús terciari en període diürn i nocturn. Per tant, no cal l'adopció de mesures correctores.  
  
- Atenent el model matemàtic predictiu, tant a mitjà termini com a llarg termini, el nivell de soroll previst, una vegada executat el parc empresarial, tant en període diürn com en període nocturn, pateix un lleuger increment, com a conseqüència del creixement del trànsit en l'autovia A-3. No obstant això, els nivells acústics s'estimen molt inferiors als nivells resultants de l'aplicació de l'article 53 de la Llei 7/2002, de 3 de desembre, de la Generalitat Valenciana, de protecció contra la contaminació acústica, per tant, no és previsible l'adopció de mesures correctores encaminades a reduir els nivells per davall dels criteris de qualitat acústica indicats.  
- No s'incorpora en la modelització matemàtica efectuada la «Circumval·lació exterior de València. Tram Cheste-A3», pel fet que no es disposa d'un horitzó temporal definit per a la dita infraestructura. Es considera, tal com també arreplega la proposta de modificació, que aquesta actuació és la que haurà d'establir, si és necessari, les mesures adequades per a garantir el compliment dels objectius de qualitat segons la legislació aplicable.  
El Servei d'Infraestructura Verda i Paisatge, emet un informe favorable, rebut en data 23 de maig de 2017, en el qual s'indica:  
- El contingut de l'estudi d'integració paisatgística aportat és suficient per a valorar la incidència en el paisatge de la modificació, d'acord amb el que estableix l'annex II de la LOTUP.  
- La norma d'integració paisatgística núm. 2 que proposa l'estudi esmentat ha de completar-se amb el text següent: «En tots els vials de vora i en la zona verda ubicada al llarg del barranc de la Sechara s'emprarà arbratge de port alt amb un marc de plantació i una grandària tal en el moment de la seua implantació que garantisquen el seu ràpid creixement i l'efectivitat de la mesura d'integració».  
- Les normes d'integració paisatgística han de ser incloses en la documentació normativa del pla com a condicions per al projecte d'urbanització, amb independència del seu abast estructural o detallat, d'acord amb allò que s'ha exposat en el punt 1 del seu informe, es proposa la seua inclusió en l'apartat «Altres condicions» de la «Fitxa de zona».  
En relació amb les afeccions de la modificació sobre les infraestructures viàries de titularitat estatal, en data 6 d'abril de 2017 es rep informe de la Demarcació de Carreteres de l'Estat a la Comunitat Valenciana en què s'indica que no s'observa que la modificació del pla parcial tramitada produïsca efectes significatius sobre el medi ambient pel que fa a les competències en matèria de carreteres estatals; la proposta és compatible amb l'estudi informatiu «Circumval·lació exterior de València. Tram connexió A-3».  
Respecte a les necessitats d'aigua per a reg de les zones verdes projectades no pot admetre's, tal com es pretén en la present modificació del pla parcial (Annex IV. Estudi de demanda de recurs hídrics i de suficiència d'aquests, pàgina 13), que ja que les plantacions vegetals en les zones verdes projectades seran amb espècies autòctones i adaptades al nostre clima de tipus mediterrani i, per tant, sense necessitat de reg per a la seua subsistència, ja no seran necessàries les infraestructures de reg inicialment previstes per a la reutilització per a reg de les aigües residuals una vegada depurades en l'EDAR.  
  
Respecte d'això, i atenent la determinació de l'informe del Servei d'Infraestructura Verda i Paisatge, considerem que perquè les plantacions que s'han de realitzar arrelen de forma adequada, encara que es tracten de plantacions d'espècies autòctones, cal regar-les. Per això, haurà de mantindre's i, si és el cas, presentar-se una proposta tècnica, valorada econòmicament, que reflectisca de forma detallada (fins i tot amb plans) com es pretenen realitzar les plantacions de les zones verdes, tant en la vora al costat del barranc de la Sechara com internes del sector (plantacions en alineacions de carrers), la xarxa de reg prevista (independent de la d'abastiment) i la seua connexió, si és el cas, amb l'EDAR.  
  
El Servei Territorial d'Urbanisme de València en el seu informe de data 28 de juny de 2017 considera que, des del punt de vista de les seues competències, no pareix que la modificació haja de tindre efecte significatiu sobre el medi ambient. No obstant això, efectua unes consideracions que cal tindre en compte en la posterior tramitació urbanística.  
  
Considerant tot l'anterior, cal estimar:  
- Les modificacions de canvi de viaris interns en el sector, no afecten les connexions exteriors, ni afecten de manera significativa al funcionament del trànsit que puga generar-se en fase d'explotació amb les hipòtesis establides en l'estudi de trànsit.  
- La implantació de l'ús logístic en la parcel·la 9 que sí que pot tindre incidència en la configuració del paisatge urbà, per alterar la continuïtat funcional i visual del principal eix viari de l'àmbit i per materialitzar una gran volumetria no prevista en l'actualitat, no suposa afecció paisatgística rellevant respecte al vigent planejament, si es respecten les normes d'edificació establides per a la zona d'ordenació «TER» aprovades en el vigent pla parcial i les seues modificacions posteriors i es compleixen les determinacions establides en l'informe del Servei d'Infraestructura Verda i Paisatge.  
- Els nivells de soroll en l'àmbit del sector derivats de l'autovia A-3 es mantenen dins dels límits establits en la normativa acústica vigent.  
  
- No hi ha afecció sectorial amb les infraestructures viàries de titularitat estatal, en concret amb l'autovia A-3 i amb l'estudi informatiu «Circumval·lació exterior de València. Tram connexió A-3».  
  
Ja que el pla parcial no s'ha desenvolupat encara, cal fer menció d'algunes determinacions establides en la declaració d'impacte ambiental (DIA) emesa en data 26 de desembre de 2006, al Pla parcial Parc Empresarial Circuit de Cheste, que supeditava l'execució de l'actuació al compliment de determinats condicionants. Entre altres, la DIA establia:  
- «Haurà d'obtindre's informe favorable de la Direcció General de Política Lingüística i Patrimoni Cultural Valencià; complint les determinacions que, si és el cas, continga l'esmentat informe preceptiu i vinculant».  
Ja que la documentació aportada no especifica si s'ha obtingut o no el dit informe, es requereix que amb caràcter previ a l'aprovació de la modificació del Pla parcial Parc Empresarial Circuit de Cheste siga presentat el referit informe, que ara ha d'entendre's emés per la Direcció General de Cultura i Patrimoni.  
- «Prèviament a l'execució del sector previst, s'efectuaran les infraestructures necessàries, en matèria de depuració d'aigües residuals, de manera que es garantisca el ple funcionament de les instal·lacions en el moment de l'inici de l'ocupació».  
Es reitera aquesta determinació amb caràcter previ a la implantació de qualsevol activitat en el sector.  
En aquest sentit, haurà d'aportar-se projecte constructiu, aprovat i visat, de la instal·lació de depuració d'aigües residuals necessària per a l'àmbit del sector.  
- «Prèviament a l'execució del sector s'obtindran les autoritzacions d'abocament corresponents de la Confederació Hidrogràfica del Xúquer».  
Haurà d'aportar-se la referida autorització d'abocament prèviament a l'aprovació de la modificació del pla parcial.  
  
Les mesures previstes per a previndre, reduir i compensar els efectes negatius en el medi ambient i el territori, proposades en la present modificació del pla parcial seran complementàries a les mesures que es van proposar en l'aprovació definitiva del mencionat pla parcial. De la mateixa manera, les mesures per al seguiment ambiental es consideraran complementàries a les que al seu dia van servir per a l'aprovació definitiva del pla parcial.  
Finalment, cal realitzar les observacions següents:  
- En la memòria informativa aportada s'inclou en l'apartat 6.1.1. Afeccions viàries la referència a l'anterior llei de carreteres que haurà de corregir-se per la vigent legislació en aquesta matèria (Llei 37/2015, de 29 de setembre, de carreteres).  
- En la fitxa de zona aportada en la present modificació s'observa una discrepància en relació amb les distàncies mínimes a la llinda frontal i a la resta de llindes de les parcel·les respecte de la fitxa de zona aprovada en el vigent pla parcial. Entenem que aquesta consideració, que no és matèria de competència d'aquest òrgan ambiental, ha de ser analitzada i aclarida per l'òrgan substantiu amb caràcter previ a l'aprovació de la present modificació.  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
H) proposta d'acord  
Analitzada la proposta de modificació del Pla parcial Parc Empresarial Circuit de Cheste, cal considerar que aquesta actuació quedaria emmarcada en l'article 46.3 de la LOTUP per considerar que es tracta d'una modificació menor del pla parcial.  
Per això, segons estableix l'article 51.2.b de la LOTUP, i considerar, d'acord amb els criteris de l'annex VIII de la llei esmentada, que la proposta de modificació del Pla parcial Parc Empresarial Circuit de Cheste no té incidència significativa en el model territorial del dit municipi, ja que incideix sobre sòl urbanitzable aprovat, permet la consideració adequada de les afeccions hidrològiques i el risc d'inundabilitat, contribuirà al desenvolupament sostenible del sector, sense afecció significativa sobre la mobilitat de l'àmbit i, havent tingut en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de la modificació del Pla parcial Parc Empresarial Circuit de Cheste no presentarà efectes significatius sobre el medi ambient tenint en compte les determinacions que més avant s'assenyalen.  
  
D'acord amb allò que s'ha exposat, es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació del Pla parcial Parc Empresarial Circuit de Cheste d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, amb el compliment de les determinacions següents:  
1. Amb caràcter previ a l'aprovació de la modificació del Pla parcial Parc Empresarial Circuit de Cheste:  
1.1. Aportar informe favorable de la Confederació Hidrogràfica del Xúquer respecte de la delimitació del domini públic hidràulic i la seua zona de servitud.  
1.2. Haurà d'incloure les consideracions de l'informe del Servei d'Infraestructura Verda i Paisatge, rebut en data 23 de maig de 2017, en concret:  
a. La Norma d'Integració Paisatgística núm. 2 incorporarà el text següent: «En tots els vials de vora i en la zona verda ubicada al llarg del barranc de la Sechara s'emprarà arbratge de port alt amb un marc de plantació i una grandària tal en el moment de la seua implantació que garantisquen el seu ràpid creixement i l'efectivitat de la mesura d'integració».  
b. Les normes d'integració paisatgística s'inclouran en la documentació normativa del pla com a condicions per al projecte d'urbanització, amb independència del seu abast estructural o detallat, d'acord amb allò que s'ha exposat en el punt 1 del mencionat informe, i es proposarà la seua inclusió en l'apartat «Altres condicions» de la «Fitxa de zona».  
  
1.3. Haurà d'aportar informe favorable de la Direcció General de Cultura i Patrimoni, tal com establia la declaració d'impacte ambiental del pla Parcial, emesa en data 26 de desembre de 2006: «Haurà d'obtindre's informe favorable de la Direcció General de Política Lingüística i Patrimoni Cultural Valencià; complint a les determinacions que, si és el cas, continga l'esmentat Informe preceptiu i vinculant».  
  
2. Amb caràcter previ a l'execució del sector, haurà d'atendre's els condicionants establits en la declaració d'impacte ambiental del pla parcial, emesa en data 26 de desembre de 2006, en concret:  
2.1. «Prèviament a l'execució del sector previst, s'efectuaran les infraestructures necessàries, en matèria de depuració d'aigües residuals, de manera que es garantisca el ple funcionament de les instal·lacions en el moment de l'inici de l'ocupació».  
2.2. «Prèviament a l'execució del sector s'obtindran les autoritzacions d'abocament corresponents de la Confederació Hidrogràfica del Xúquer».  
3. Junt amb la documentació de la modificació del pla parcial s'haurà d'aportar:  
3.1. Estudi de restauració ambiental de les zones verdes i espais verds, que amb caràcter general, preveuran la reforestació de la lloma de la Sechara, la plantació d'arbratge i espècies arbustives autòctones, el sistema de reg d'aquestes àrees, independent de la xarxa d'abastiment, la valoració de les actuacions de restauració, reg i manteniment dels espais i zones verdes a executar que haurà d'incloure's en el pressupost del projecte d'urbanització de l'actuació.  
  
3.2. Elaborar un únic document amb les mesures previstes per a previndre, reduir i compensar els efectes negatius en el medi ambient i en el territori, i amb les mesures previstes per al seguiment ambiental del pla, que incorpore les considerades en l'estudi ambiental del pla parcial aprovat i les proposades per la present modificació del pla parcial.  
  
  
Així mateix haurà de tindre en consideració les indicacions de l'informe del Servei Territorial d'Urbanisme de data 28 de juny de 2017.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'ha procedit a l'aprovació del Pla parcial Parc Empresarial Circuit de Cheste en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
ANNEX - Ordenació urbanística general  
Modificació del Pla parcial Parc Empresarial Circuit de Cheste  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic que es referix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista del que antecedeix, la Comissió d'Avaluació Ambiental, acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació del Pla parcial Parc Empresarial Circuit de Cheste, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 5 de juliol de 2017.- El secretari de la Comissió d'Avaluació Ambiental: José del Valle Arocas.»  
  
València, 11 de juliol de 2017.- El director general de Medi Natural i d'Avaluació Ambiental: Antoni Marzo i Pastor.